Jegyzőkönyv

2016. május 31. napján 18,00 órakor a Faluházban rendkívüli megtartott nyilvános képviselő-testületi ülésről.

**Jelen vannak** Deák István György polgármester

Szabó Frigyes alpolgármester

Bartus Dávid képviselő

Porpáczy Andrásné képviselő

Kövesi Ferencné képviselő

Szita Gabriella jegyző

**Deák István György polgármester** köszöntötte a megjelenteket, ezt követően megállapította, hogy az ülés határozatképes, Tájékoztatta a képviselőket, hogy a képviselő–testületi ülés összehívására Pethőhenye Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.6.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Deák István György polgármester a képviselő-testületi ülés összehívására okot adó sürgős, halasztást nem tűrő esetként az önkormányzati ingatlan vásárlásra, illetve ingatlan cserére vonatkozó ügyeket jelölte meg. A képviselő-testület tagjait a polgármester úr értesítette telefonon a képviselő-testület ülésének összehívásáról.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Szabadság utca végén lévő sebességkorlátozó tábla kihelyezése   
   Előadó: Deák István György polgármestere**
2. **Szennyvízátemelő szaghatása miatti lakossági panasz  
   Előadó: Deák István György polgármester**
3. **Lakossági panasz az Und hegyre vezető út állapota miatt  
   Előadó: Deák István György polgármester**
4. **Egyebek**

**Napirend tárgyalása:**

1. **Szabadság utcai falu vége tábla, sebesség korlátozó tábla elhelyezése  
   Előadó: Deák István György polgármester**

**Deák István György polgármester:** Darab Zoltán állampolgár az egyik gyűlésen jelen volt, és megkérdezte, hogy lehetséges-e a Szabadság út végén sebességkorlátozó tábla elhelyezését és falu vége tábla kihelyezését. Kérte, hogy helyezzék át a tényleges falu elejére. Történt-e valami intézkedés.

**Szita Gabriella jegyző:** Jelenleg nem tudom, hol van helyileg a kérdéses útszakasz, helyszíni szemle tartását javasolja, ahol meg lehetne tekinteni a közlekedési tábla hiányát.

**Deák István György polgármester:** Kérte a jegyzőt intézkedjen a kérdésben.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta, a képviselő-testület áttért a következő napirend tárgyalására.

1. **Szennyvízátemelő szaghatási miatti lakossági panasz  
   Előadó: Deák István György polgármester**

**Deák István György polgármester:** Darab Zoltán Szabadság u. 60. szám alatti lakos szóban panasszal élt, hogy Alibánfa és Pethőhenye között található szennyvíz átemelő irtózatosan büdös, kérte az azonnali intézkedést.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta, a képviselő-testület áttért a következő napirend tárgyalására.

1. **Lakossági panasz az Und hegyre vezető út állapota miatt  
   Előadó: Deák István György polgármester**

**Deák István György polgármester:** AzUnd hegyre vezető út állapota miatti lakossági panaszt ismertette. Elmondta, hogy az önkormányzat megkezdte a hegyi utak helyreállítását. Kéri bejelentők türelmét, a jövő hét végén toló lappal megvalósuló kiegyenesítés. Kérte a panaszos tájékoztatását.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta, a képviselő-testület áttért a következő napirend tárgyalására.

1. **Egyebek**

* **Deák István Levente vízvételezési lehetőség iránti kérelme  
  Előadó: Deák István György polgármester**

**Deák István György polgármester:** Nincs akadálya annak, hogy a Faluháznál lévő kerti kútcsapból vizet vételezzen kérelmező. A vízvételezéshez négyszögkulcs szükséges, amelyet elkérhet a karbantartótól, vagy akár hozhat is. A vételezést követően viszont mindig vissza kell zárni a kutat. Fizetnie nem kell a vételezett vízért.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta, a képviselő-testület áttért a következő napirend tárgyalására.

* **Zárt kerti ingatlanok kivett területté nyilvánítása  
  Előadó: Deák István György polgármester**

**Deák István György polgármester:** Elmondta, hogy törvényi lehetőség van a zártkerti ingatlanok évvégéig történő átminősítésére kivett területté. Indítványozta, hogy Pethőhenye Község Önkormányzat tulajdonában álló összes zártkerti ingatlan vonatkozásában kezdeményezze az Önkormányzat a Zártkerti ingatlanok művelési ág változtatását kivett területté.

Kérdés, hozzászólás az indítvánnyal kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Pethőhenye Község Önkormányzati Képviselő-testülete 5 igen, szavazattal az alábbi határozatot hozta:

**Pethőhenye Község Önkormányzati Képviselő-testületének  
32/2016(V.31.) számú határozata**

Pethőhenye Község Önkormányzati Képviselő-testülete a tulajdonában álló zártkerti ingatlanok tekintetében az ingatlanok kivett területté történő minősítésének eljárását kezdeményezi.

A képviselő-testület felhatalmazza a polgármestert az eljárást megindítására.

**Határidő: 2016.november 30**

**Felelős: Deák István György polgármester**

* **Ingatlan értékesítés  
  Előadó: Deák István György polgármester**

**Deák István György polgármester:** Grósz úr aki már vásárolt az önkormányzattól területet, a korábban megvásárolt önkormányzati ingatlannal szomszédos önkormányzati ingatlant is meg kívánja vásárolni. Véleménye szerint 500.000 Ft a minimális vételi ára a kérdéses ingatlannak. Kérte a képviselőket mondják el véleményüket.

Kérdés, hozzászólás nem hangzott el.

**Deák István György polgármester:** Indítványozta, hogy az Önkormányzat Gross Róbert 8624, Balatonszárszó, Kossuth u. 7. szám alatti lakos részére kérelmében foglalt Önkormányzat tulajdonában álló ingatlant értékesíti 500.000 Ft összegű vételár megfizetése mellett.

Kérdés, hozzászólás az indítvánnyal kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Pethőhenye Község Önkormányzati Képviselő-testülete 5 igen, szavazattal az alábbi határozatot hozta:

**Pethőhenye Község Önkormányzati Képviselő-testületének  
33/2016(V.31.) számú határozata**

Pethőhenye Község Önkormányzati Képviselő-testülete Gross Róbert 8624, Balatonszárszó, Kossuth u. 7. szám alatti lakos részére kérelmében foglalt Önkormányzat tulajdonában álló ingatlant értékesíti 500.000 Ft összegű vételár megfizetése mellett

A képviselő-testület felhatalmazza a polgármestert az adás-vételi szerződés aláírására.

**Határidő: 2016. június 31.**

**Felelős: Deák István György polgármester**

* **Ingatlan csere  
  Előadó: Deák István György polgármester**

**Deák István György polgármester:** Kérte a képviselő-testületet, hogy a saját vagy a felesége most pontosan nem tudja, tulajdonában álló 297 hrsz-ú temető melletti domboldat cserélje el az önkormányzat a tulajdonában álló 0149 hrsz.-ú terület egy részével. A csere előnyös lenne az önkormányzat részére is, hiszen a nevezett ingatlan a temető oldalában helyezkedik el, amely a temető megtámasztását is szolgálja. Az önkormányzat nagyobb figyelmet tud majd fordítani a temető megfelelő állagára a cserét követően. A töltés élétől 1 m-t szeretne az ingatlanból, tehát az árok része maradjon az önkormányzat tulajdona. A csere indokaként elmondta, hogy a legeltetés miatt lenne számára ez fontos. Természetesen az ingatlan megosztásával kapcsolatos költségeket vállalja. Bejelentette az üggyel kapcsolatos érintettségét.

**Szabó Frigyes alpolgármester:** Az elhangzott érintettségre tekintettel indítványozta Deák István György kizárását a napirend további tárgyalása alól.

A személyes érintettség miatti kizárási indítványt **Szabó Frigyes alpolgármester** szavazásra bocsátotta. Megállapította, hogy a képviselő-testület ülése határozatképes, jelenlévő képviselők száma 5 fő.

Pethőhenye Község Önkormányzati Képviselő-testülete 5 igen, egyhangú szavazattal az indítvány tárgyában a következő határozatot hozta:

**Pethőhenye Község Önkormányzati Képviselő-testületének  
34/2016.(V.31.) számú határozata**

Pethőhenye Község Önkormányzati Képviselő-testülete Deák István György polgármestert személyes érintettsége miatt kizárja a napirend tárgyalásából.

Ezt követően **Szabó Frigyes alpolgármester**, napirend tárgyalását vezető, megkérdezte a jelenlévőket van-e kérdésük.

Kérdés, hozzászólás nem hangzott el.

**Szabó Frigyes alpolgármester:** Indítványozta, hogy az önkormányzat a tulajdonát képező Pethőhenye 0149 hrsz-ú ingatlant földmérővel osztassa meg, ezt követően a legeltetésre alkalmas területet cserélje el a Pethőhenye 297 hrsz-ú ingatlannal.

Kérdés, hozzászólás az indítvánnyal kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, 1 fő kizárt a szavazás alól, majd szavazásra bocsátotta az elhangzott indítványt.

Pethőhenye Község Önkormányzati Képviselő-testülete 4 igen, szavazattal az alábbi határozatot hozta:

**Pethőhenye Község Önkormányzati Képviselő-testületének  
35/2016(V.31.) számú határozata**

Pethőhenye Község Önkormányzati Képviselő-testülete a tulajdonát képező Pethőhenye 0159 hrsz-ú ingatlant megosztja, majd a megosztást követően a legeltetésre alkalmas részét elcseréli Deák István Györgyné Pethőhenye 297 hrsz-ú, kivett beépítetlen művelési ágú 311 m2 nagyságú ingatlanra.

A képviselő-testület felkérte az alpolgármestert a terület megosztás és az ingatlan csere érdekében történő feladatok elvégzésére, az ingatlan csere jogi dokumentumának aláírására.

**Határidő: 2016. augusztus 31.**

**Felelős: Deák István György polgármester**

* **Pethőhenye Falu Közösségi Kft beszámolója  
  Előadó: Deák István György polgármester**

**Deák István György polgármester:** Amióta bezártak, azóta tulajdonképpen nem működik. A meglévő készleteket elhasználja az önkormányzat. A cigaretta készlet sajnos még megvan. Fel kellene számolni a céget. Vagyontárgy nincs, egyébként is az is az önkormányzat tulajdona lenne az esetleges vagyontárgy. Kérte a képviselőket mondják el véleményüket.

Kérdés, hozzászólás nem hangzott el.

**Deák István György polgármester:** Indítványozta, a Pethőhenye Falu Közösségi Kft felszámolási eljárásának megindítását.

Kérdés, hozzászólás az indítvánnyal kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Pethőhenye Község Önkormányzati Képviselő-testülete 5 igen, szavazattal az alábbi határozatot hozta:

**Pethőhenye Község Önkormányzati Képviselő-testületének  
36/2016(V.31.) számú határozata**

Pethőhenye Község Önkormányzati Képviselő-testülete megindítja a 100 %-ban tulajdonát képező Pethőhenye Falu Közösségi Kft felszámolását.

A képviselő-testület felkéri a polgármestert az eljárás lefolytatására.

**Határidő: 2016. augusztus 31.**

**Felelős: Deák István György polgármester**

* **Pethőhenye 58 hrsz-ú ingatlan állapota  
  Előadó: Deák István György polgármester**

**Deák István György polgármester:** Kérte Porpáczy Andrásné képviselőt tájékoztassa az Önkormányzatot.

**Porpáczy Andrásné képviselő:** Elmondta, a bejárati utat lekaszálták, holott az járólapos volt. Az épület hátulját benőtte a borostyán, a kertje már inkább rét, vagy mondhatni inkább vadaspark. A sövény is „elszabadult”. A szomszédos ingatlan az önkormányzat tulajdona, az ott lévő fenyőfák nagyon felnőttek meg kellene zabolázni őket.

**Deák István György polgármester:** Elmondta, hogy az ingatlan ingyenes tulajdonba adására vonatkozóan kapott tájékoztatásra adott válaszunk megküldését követő 3 nappal megjelent egy jármű, szemrevételezték az épületet. Ezt követően indult meg a szóbeszéd, hogy elárverezik az ingatlant.

**Szabó Frigyes alpolgármester:** Van olyan az ingatlan árverések eljárása során, hogy lehetőség van az ingatlan megtekintésére, van úgy, hogy fénykép van feltéve róla a neten.

**Szita Gabriella jegyző:** Elmondta, hogy az MNV Zrt honlapján nem volt az árverésre meghirdetett ingatlanok között a Pethőhenye 58 hrsz-ú ingatlan.

**Deák István György polgármester:** Indítványozta, hogy az Önkormányzat kötelezze a Pethőhenye 58 hrsz-ú ingatlan vagyonkezelőjét a Magyar Nemzeti Vagyonkezelő Zrt-t, hogy a terület elhanyagolt, gazos állapotát Pethőhenye településképének rontása miatt azonnal szüntessék meg.

Kérdés, hozzászólás az indítvánnyal kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Pethőhenye Község Önkormányzati Képviselő-testülete 5 igen, szavazattal az alábbi határozatot hozta:

**Pethőhenye Község Önkormányzati Képviselő-testületének  
37/2016(V.31.) számú határozata**

Pethőhenye Község Önkormányzati Képviselő-testülete felszólítja a Magyar Nemzeti Vagyonkezelő Zrt-t, hogy a kezelésében lévő Pethőhenye 58 hrsz-ú ingatlan elhanyagolt, rendezetlen, gazos állapotát azonnali hatállyal szüntesse meg.

A képviselő-testület felkéri a polgármestert, hogy a vagyonkezelőt szólítsa fel.

**Határidő: azonnal**

**Felelős: Deák István György polgármester**

* **Bakocsa és Társa Kft megbízása  
  Előadó: Deák István György polgármester**

**Deák István György:** Indítványozta, hogyBakocsa és Társa Kft 2724 Újlengyel adószám 25404133-2132016. május 31 napjától kezdődően határozatlan időre, két hónap próbaidő kikötésével bízzák meg bruttó 125.000 Ft megbízási díj ellenében pályázati, adminisztratív, levelezési és egyéb munkák elvégzésére. A Bakocsa és Társa Kft munkatársa heti két napon Pethőhenye Község Önkormányzat hivatali helyiségében (8921. Pethőhenye, Szabadság u. 31) másik két napon vidéken végzi tevékenységét. Kérte a jegyzőt ellenőrizze a Kft cégbejegyzését.

Kérte a képviselőket mondják el véleményüket.

Kérdés, hozzászólás nem hangzott el.

Kérdés, hozzászólás az indítvánnyal kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Pethőhenye Község Önkormányzati Képviselő-testülete 5 igen, szavazattal az alábbi határozatot hozta:

**Pethőhenye Község Önkormányzati Képviselő-testületének  
38/2016(V.31.) számú határozata**

Pethőhenye Község Önkormányzati Képviselő-testülete megbízza hogyBakocsa és Társa Kft 2724 Újlengyel adószám 25404133-2132016. május 31 napjától kezdődően határozatlan időre, két hónap próbaidő kikötésével, bruttó 125.000 Ft megbízási díj ellenében pályázati, adminisztratív, levelezési és egyéb munkák elvégzésére. A Bakocsa és Társa Kft munkatársa heti két napon Pethőhenye Község Önkormányzat hivatali helyiségében (8921. Pethőhenye, Szabadság u. 31) másik két napon vidéken végzi tevékenységét.

A képviselő-testület felhatalmazza a polgármestert a megbízási szerződés aláírására.

**Határidő: 2015. június 15.**

**Felelős: Deák István György polgármester**

* **Tájékoztató**  
  **Előadó: Deák István György polgármester**

**Deák István György polgármester:** BM-es pályázattal kapcsolatosan elmondta, hogy kikéstek az időből, más önkormányzatoknál a hivatal készíti el a pályázatokat.

**Szita Gabriella jegyző:** Elmondta, hogy a pályázatokat nem készít a hivatal, ez nem közigazgatási feladat. A pályázati lehetőségről időben tájékoztatták a fenntartó önkormányzatokat, kérésre a pályázati felület eléréséhez szükséges jelszót mindenkinek biztosították.

A napirenddel kapcsolatosan egyéb nem hangzott el.

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester a képviselő-testület nyilvános ülését 19,46 órakor bezárta. A képviselő-testület zárt ülésen folytatta munkáját.

**K.m.f.**

**Deák István György Szita Gabriella  
 polgármester jegyző**